पाएं अपने शहर की ताज़ा ख़बरें और फ्री ई-पेपरडाउनलोड करें
थाना बलाचौर सिटी पुलिस ने एक महिला द्वारा ब्लैकमेल कर रुपए मांगने संबंधी मिली शिकायत के आधार पर महिला के खिलाफ मामला दर्ज किया है। पुलिस से मिली जानकारी के अनुसार बलाचौर के गांव चणकोआ के रहने वाले व्यक्ति ने पुलिस से की शिकायत में कहा है कि वे 13 अप्रैल को शाम करीब 6 बजे अपनी कार में बैठे थे। इसी बीच उनको सोशल मीडिया के जरिए एक मैसेज प्राप्त हुआ, मैसेज करने वाले ने लिखा था कि वे उनके साथ बात करना चाहता है इसलिए वे उन्हें अपना मोबाइल नंबर दें। जिसके बाद उन्होंने मैसेज में अपना मोबाइल नंबर लिख कर सेंड कर दिया। जिसके बाद उन्हें एक वीडियो कॉल रिसीव हुई।
वीडियो कॉल में नजर आ रही एक लड़की जो नग्न अवस्था में थी व अपने कपड़े उतार रही थी। वीडियो कॉल आने के कुछ सेकेंड बाद उन्होंने अपना फोन बंद कर दिया। वे अपने घर पहुंचे तो उन्हें एक अन्य कॉल रिसीव हुई, जिसे करने वाले ने उनसे रुपयों की मांग की। मांग पूरी न करने पर उनकी एडिट की गईं फोटो व वीडियो सोशल मीडिया पर वायरल करने की धमकी दी। जिसके बाद उन्होंने मामले को लेकर पुलिस से शिकायत की। मामले में मिली शिकायत के संबंध में अज्ञात के खिलाफ मामला दर्ज करके पुलिस की ओर से आगे की कार्रवाई शुरू कर दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn